ועדת הפנים ואיכות הסביבה, כנסת 17, פרוטוקול מספר 480, 2008-12-23 12:00

אופיר פינס-פז: שלום, אני פותח את ישיבת הוועדה.

אופיר פינס-פז: אתם מכירים את הנושא הכאוב הזה.

אופיר פינס-פז: פנתה אליי מזכירות הממשלה, ויש בפנינו צו של ראש הממשלה להתרת העיון בפרוטוקולים של ועדת חקירה ממלכתית.

אופיר פינס-פז: אני מבקש לקרוא את נוסח הצו.

גלעד קרן: קורא את נוסח הצו: "בתוקף סמכותה לפי סעיף 26(ב)

גלעד קרן: לחוק ועדות חקירה, התשכ"ט-1968, ובאישור ועדת הפנים והגנת הסביבה של הכנסת, מצווה הממשלה לאמור: 1.

גלעד קרן: העיון בפרוטוקולים של הדיונים הפומביים של ועדת החקירה הממלכתית לעניין בטיחות מבנים ומקומות המשמשים ציבור, שהתקיימו בדלתיים פתוחות, ופרסומם-מותרים.

אופיר פינס-פז: האם למישהו יש התייחסות.

תומר רוזנר: עלינו להשמיט את המילה "ממלכתית", כיוון שזו מילה שלא מופיעה בחוק.

אופיר פינס-פז: מה זאת אומרת?

תומר רוזנר: החוק מדבר על ועדת חקירה, והוא אינו מכיר במילה "ממלכתית".

אופיר פינס-פז: באיזה חוק?

תומר רוזנר: חוק ועדות חקירה לא מדבר על "ועדת חקירה ממלכתית" אלא על "ועדת חקירה".

אופיר פינס-פז: כלומר, זה סלנג.

אופיר פינס-פז: לא ידעתי את זה.

אופיר פינס-פז: אז אנחנו נסיר את המילה "ממלכתית".

אופיר פינס-פז: האם יש עוד התייחסויות.

אופיר פינס-פז: האם מישהו נגד?

קריאה: אנחנו מגנזך המדינה, ששם מופקדים הפרוטוקולים.

קריאה: לנו אין התנגדות.

אופיר פינס-פז: אבל לכם אין צד בעניין הזה.

אופיר פינס-פז: אנחנו מדברים על החלק של הדיונים הפומביים.

אופיר פינס-פז: לכאורה, מי שהעיד לא יכול לבוא עכשיו בטענות שמפרסמים את זה, כיוון שהוא העיד בדלתיים פתוחות.

אופיר פינס-פז: לא יכולה להיות טענה או עתירה לבג"צ.

אופיר פינס-פז: גם אין קשר בין זה לבין בית המשפט.

אופיר פינס-פז: הרי המשפטים כרגע מתנהלים או הסתיימו.

אופיר פינס-פז: למה עלה הצורך?

אופיר פינס-פז: אני מניח שפרוטוקולים נמצאים בפני בית המשפט.

תומר רוזנר: לא.

רם מוסרי: אני מייצג 15 משפחות שמתגוררות בשני בניינים שנבנו בשיטת הפל קל.

רם מוסרי: אנחנו הגשנו תביעה לבית המשפט המחוזי בתל אביב בגין הנזקים שנגרמו ללקוחות שלנו.

רם מוסרי: בין היתר, אנחנו תובעים גם את מדינת ישראל וגם את הרשות המקומית.

רם מוסרי: חלק מהטענות שלנו זה העדר אכיפה על אף ידיעה.

רם מוסרי: אנחנו גם פנינו לגנזך המדינה וביקשנו לעיין בחומר, מאחר ולשיטתנו גם חוק ועדות חקירה וגם חוק הארכיונים מאפשרים את העיון.

רם מוסרי: קיבלנו תשובה שלילית, ופנינו לבית המשפט.

אופיר פינס-פז: תשובה שלילית על בסיס חוות דעת משפטית, כך אני מניח.

רם מוסרי: אפשר להגיד שכן.

רם מוסרי: בסופו של דבר לאחר שהגענו לדין ודברים עם היועצת המשפטית ממשרד ראש הממשלה הועברה החלטת הממשלה.

אופיר פינס-פז: כלומר, החליט המשרד לנסח את הצו הזה כדי שלא יהיה ספק.

רם מוסרי: אמת.

תומר רוזנר: בית המשפט דחה את הבקשה שלו.

אופיר פינס-פז: בית המשפט דחה את הבקשה שלך.

רם מוסרי: לא.

רם מוסרי: אנחנו הגשנו בקשה, שהמסמכים יגולו במסגרת הליך של גילוי מסמכים.

רם מוסרי: בית המשפט קבע שהליך גילוי מסמכים איננו ההליך המתאים לאור הנסיבות, כאשר יש לנו את חוק ועדות חקירה מחד ואת חוק הארכיונים מאידך.

רם מוסרי: הוא קבע שהדרך הנכונה היא, שאנחנו נפנה למשרד ראש הממשלה.

אופיר פינס-פז: מי בעד אישור הצו?

אופיר פינס-פז: הצו אושר פה אחד.

אופיר פינס-פז: תודה רבה, הישיבה נעולה.